b'\n_START_ARTICLE_\nJemaah Islamiyah\n_START_SECTION_\nDenominaci\xc3\xb3\n_START_PARAGRAPH_\nJemaah Islamiyah tindria com a traducci\xc3\xb3 al catal\xc3\xa0 "Comunitat Isl\xc3\xa0mica" i, abreujat de l\'\xc3\xa0rab, JI. Per a contrarestar els esfor\xc3\xa7os de reclutament, acad\xc3\xa8mics isl\xc3\xa0mics d\'Indon\xc3\xa8sia i les Filipines, cr\xc3\xadtics amb el grup, demanaren que l\'organitzaci\xc3\xb3 fos anomenada Jemaah Munafiqa (JM), que tindria com a traducci\xc3\xb3 \xc2\xabComunitat Hip\xc3\xb2crita\xc2\xbb.\n_START_SECTION_\nHist\xc3\xb2ria\n_START_PARAGRAPH_\nT\xc3\xa9 les seves arrels a Darul Islam (DI, tradu\xc3\xaft com \xc2\xabCasa de l\'Islam\xc2\xbb), un moviment radical isl\xc3\xa0mic anticolonialista d\'Indon\xc3\xa8sia de la d\xc3\xa8cada de 1940.\n_START_SECTION_\nAtemptat de Bali de 2002\n_START_PARAGRAPH_\nAmb anterioritat a l\'atemptat de Bali del 12 d\'octubre de 2002, l\'amena\xc3\xa7a de Jemaah Islamiyah es plantej\xc3\xa0 de forma subestimada. Despr\xc3\xa9s d\'aquest atac, els Departament d\'Estat dels Estats Units design\xc3\xa0 a Jemaah Islamiah com a organitzaci\xc3\xb3 terrorista estrangera.\n_START_SECTION_\nAltres atacs armats\n_START_PARAGRAPH_\nEl 2003, la policia indon\xc3\xa8sia confirm\xc3\xa0 l\'exist\xc3\xa8ncia de "Mantiqe-IV", una c\xc3\xa8l\xc2\xb7lula regional de JI que cobria Papua Occidental i Austr\xc3\xa0lia. La mateixa policia anunci\xc3\xa0 que Muklas identific\xc3\xa0 a Abdul Rahim, un australi\xc3\xa0 d\'origen indonesi, com el dirigent de Mantiqe-IV. Se sospita que Jemaah Islamiah tamb\xc3\xa9 \xc3\xa9s responsable de l\'atemptat de Kuningan de 2003, l\'atemptat contra l\'ambaixada d\'Austr\xc3\xa0lia a Indon\xc3\xa8sia de 2004, l\'atemptat de Bali de 2005 i l\'atemptat de Jakarta de 2009. JI tamb\xc3\xa9 fou, directa i indirectament, implicat en dotzenes d\'atemptats a la zona meridional de Filipines, normalment en col\xc2\xb7laboraci\xc3\xb3 amb Abu Sayyaf._NEWLINE_Tanmateix, la majoria de figures prominents de Jemaah Islamiyah com Hambali, Abu Dujana, Azahari Husin, Noordin Top i Dulmatin foren capturades o assassinades per la unitat anti-terrorista indon\xc3\xa8sia Destacament\xc2\xa088. Mentre molts dels seus dirigents anteriors, incloent l\'extremista isl\xc3\xa0mic malai i veter\xc3\xa0 de la Guerra de l\'Afganistan Nasir Abbas, renunci\xc3\xa0 a la viol\xc3\xa8ncia i, fins i tot, assist\xc3\xad als governs indonesis i malais a la guerra contra el terrorisme. Nasir Abbas fou l\'antic superior de Noordin Top._NEWLINE_Investigadors indonesis revelaren l\'establiment l\'abril de 2007 d\'una esquadra de JI per a assassinats, la qual fou establerta per anar en contra d\'alts comandaments que s\'oposessin als objectius del grup, aix\xc3\xad com altres oficials, incloent agents policials, fiscals i jutges vinculats a casos d\'antiterrorisme._NEWLINE_L\'abril 2008, el Tribunal del Districte de Jakarta del Sud declar\xc3\xa0 a JI com a organitzaci\xc3\xb3 il\xc2\xb7legal quan sentenci\xc3\xa0 l\'exdirigent Zarkasih i l\'excomandant militar Abu Dujana a 15 anys de pres\xc3\xb3 per c\xc3\xa0rrecs de terrorisme._NEWLINE_El 2010, autoritats indon\xc3\xa8sies desmantellaren la xarxa de Jemaah Islamiyah a Aceh. Entre febrer i maig de 2010, m\xc3\xa9s de 60 militants van ser capturats.'